Diari Oficial de la Generalitat Valenciana


Sumari del DOGV 5730, del 28-03-2008 (2008/3038)

RESOLUCIÓ de 6 de març de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per al cofinançament dels treballs de control assistit per teledetecció de les superficies dels règims d'ajuda inclusos en la Sol·licitud Única, que cal realitzar l'any 2007.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3038


Data del document
:   06-03-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * cartografia
    * administració central
    * superfície agrícola utilitzada
    * cooperació administrativa
    * sistema d'informació

RESOLUCIÓ de 6 de març de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per al cofinançament dels treballs de control assistit per teledetecció de les superficies dels règims d'ajuda inclusos en la Sol·licitud Única, que cal realitzar l'any 2007. [2008/3038]  
El Fons Espanyol de Garantia Agrària i la Generalitat han subscrit, després de la tramitació prèvia reglamentària, el 19 de desembre de 2007, el conveni de col·laboració per al cofinançament dels treballs de control assistit per teledetecció de les superficies dels règims d'ajuda inclusos en la Sol·licitud Única, que cal realitzar l'any 2007.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0442/2008, i que figura com a annex d'esta resolució.  
Valencia, 6 de març de 2008.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Fons Espanyol de Garantia Agrària i la Comunitat Valenciana per al cofinançament dels treballs de control assistit per teledetecció de les superfícies dels règims d'ajuda inclosos en la Sol·licitud Única, que cal realitzar l'any 2007.  
Madrid, 19 de desembre de 2007  
Reunits  
D'una banda, Fernando Miranda Sotillos, president del Fons Espanyol de Garantia Agrària, en virtut del Reial Decret 127/2006, de 3 de febrer (BOE del 4), pel qual es disposa el seu nomenament, i actuant d'acord amb les atribucions que li conferix l'article 6 en relació amb la disposició addicional tretzena de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
I d'altra banda, Maritina Hernández Miñana, consellera d'Agricultura, Pesca i Alimentació de la Comunitat Valenciana, nomenada el 29.06.2007 (Decret 8/2007, de 28 de juny, de Presidència de la Generalitat, pel qual es nomenen vicepresident, consellers, secretari i portaveu del Consell; DOCV núm. 5545/29.06.2007), autoritzada per a la firma d'este conveni per mitjà de l'Acord del Consell de 30 de novembre de 2007.  
Ambdós parts es reconeixen capacitat jurídica suficient per a subscriure el present conveni i a este efecte,  
Exposen  
Primer  
Que el Fons Espanyol de Garantia Agrària, organisme autònom que depén del Ministeri d'Agricultura, Pesca i Alimentació, actua, per la part estatal, en l'exercici de les competències que li corresponen en matèria de bases i coordinació de la planificació general de l'activitat econòmica de l'incís 13é, de l'article 149.1, de la Constitució Espanyola. D'altra banda, la Comunitat Valenciana actua, per la part autonòmica, i ostenta la competència en matèria d'agricultura, ramaderia d'acord amb les bases i l'ordenació de l'activitat econòmica general de l'incís 7é, de l'article 148.1, de la Constitució Espanyola i, de conformitat amb allò que s'establix en l'article 59.1 del seu Estatut d'Autonomia.  
Segon  
Que el Reglament (CE) 1782/2003, de 29 de setembre, del Consell, pel qual s'establixen disposicions comunes aplicables als règims d'ajuda directa en el marc de la política agrària comuna i s'instauren determinats règims d'ajuda als agricultors, disposa en l'article 23 (apartat 2) que es podran utilitzar tècniques de teledetecció per a realitzar els controls sobre el terreny de les parcel·les agrícoles.   
Tercer  
Que en l'article 23 (apartat 3) de l'esmentat reglament es disposa que l'Estat Membre designarà una autoritat responsable de la coordinació dels controls, previstos dins del Sistema Integrat de Gestió i Control, i que quan es confie a empreses especialitzades la realització dels treballs, estos romandran davall el control i la responsabilitat de l'autoritat designada.  
Quart  
Que el FEGA és l'autoritat encarregada de la coordinació dels controls en virtut del que es disposa en l'article 3 de l'Estatut del Fons Espanyol de Garantia Agrària, aprovat per Reial Decret 1441/2001, de 21 de desembre (BOE del 14 de gener de 2002).  
Quint  
Que el FEGA, des de 1993 fins a 1998, ha contractat, gestionat, coordinat i cofinançat, amb la Comissió Europea, els treballs corresponents al control assistit per teledetecció-satèl·lit, en l'àmbit territorial de les comunitats autònomes que així ho han demanat, sense cap cost per a estes. En l'any 1999, primer any sense cofinançament de la Comissió Europea, el FEGA va prorrogar per segon i últim any el contracte subscrit en l'any 1997, amb una empresa especialitzada, finançant el seu cost i va acordar amb les comunitats autònomes participants i destinatàries dels treballs, l'abonament d'un import a preu fet per cada zona de control per mitjà de la formalització d'un conveni de col·laboració. També en els anys 2000 al 2006 es van formalitzar els convenis de col·laboració necessaris per al cofinançament dels treballs de teledetecció per les comunitats autònomes interessades.   
Sext  
Que, basant-se en la demanda de les comunitats autònomes, el FEGA ha encomanat a una empresa especialitzada la realització del projecte de control assistit per teledetecció de les superfícies dels règims d'ajuda inclosos en la sol·licitud única, en les zones seleccionades per les comunitats autònomes.  
Sèptim  
Que és necessari establir les directrius per al finançament, per part de les comunitats autònomes, de part dels gastos relatius a la realització dels controls.  
Octau  
Que tenint en compte tot l'anteriorment exposat, les parts subscriuen el present conveni de col·laboració per al finançament del control assistit per teledetecció amb subjecció a les següents:  
Clàusules  
Primera. Objecte del conveni  
L'objecte del present conveni de col·laboració és definir els termes i les condicions de col·laboració entre les parts per al finançament dels treballs de control sobre el terreny, pel sistema de teledetecció-satèl·lit, de les superfícies dels règims d'ajuda inclosos en la sol·licitud única, en les zones que es detallen en l'annex 1.  
El finançament es realitzarà de conformitat amb allò que s'ha estipulat en l'annex 2 del conveni.  
Segona. Obligacions del FEGA  
Per a l'execució del compliment de l'objecte del conveni, el FEGA es compromet a:  
1. Finançar amb una quantitat màxima de 4.806.070 euros, la totalitat del cost del projecte de realització dels controls sobre el terreny pel sistema de teledetecció-satèl·lit a què es referix l'annex 1, a càrrec de l'aplicació pressupostària 01.987.561L.246. Aportar en el cofinançament dels treballs corresponents a la Comunitat Valenciana fins a un màxim de 217.716 euros.  
2. Encomanar a una empresa especialitzada la realització del Projecte de Control per Teledetecció en les zones sol·licitades per les comunitats autònomes, i efectuar el seguiment i coordinació d'este.  
3. Entregar a la Comunitat Valenciana l'informe intermedi i els resultats finals dels controls realitzats, de conformitat amb allò que s'ha estipulat en la clàusula quarta del present conveni de col·laboració.  
4. Actuar com a únic interlocutor davant de la Comissió Europea en tots els aspectes relatius a l'aplicació d'esta tècnica.  
Tercera. Obligacions de la comunitat autònoma   
Per a l'execució del compliment de l'objecte del conveni, la Comunitat Valenciana es compromet a finançar amb la quantitat de 197.000,00 euros la realització dels controls sobre el terreny pel sistema de teledetecció-satèl·lit realitzats al llarg de l'any 2007 als quals es referix en l'annex 1, a càrrec de l'aplicació pressupostària: capítol II, del programa 714.20, secció 12, Agricultura, Pesca i Alimentació, dels pressupostos de la Generalitat.  
Quarta. Forma de pagament  
La Comunitat Valenciana abonarà al FEGA la quantitat establida en la clàusula anterior, per mitjà de transferència bancària al compte 5710-7508-62-2464543809 del Banc d'Espanya, a nom del Fons Espanyol de Garantia Agrària. Direcció General, de la manera següent:  
El 50% de l'import total després de la firma del Conveni i prèvia recepció de l'informe intermedi dels treballs realitzats.  
El 50% restant, a la recepció dels resultats finals dels controls realitzats.  
Quinta. Duració del conveni   
El present conveni de col·laboració produirà efectes des de la data de la seua firma i s'estendrà l'any 2007 fins a la liquidació dels imports corresponents al finançament objecte de conveni, no tenint prevista la seua pròrroga.  
Sexta. Naturalesa i jurisdicció  
El present conveni té naturalesa administrativa i, a més, la consideració dels previstos en l'article 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta a este per la Llei 4/1999, de 13 de gener, i s'aplica, en defecte de normes específiques, els principis de l'esmentat text legal, així com el text refós de la Llei de Contractes de les Administracions Públiques, segons el que es preveu en l'article 3.1.c, en la redacció feta pel Reial Decret-Llei 5/2005, d'11 de març, per a resoldre els dubtes o llacunes que es pogueren produir.  
Les qüestions litigioses que puguen sorgir de la seua interpretació, modificació, efectes o resolució, seran resoltes una vegada esgotada la via administrativa, per la Llei de la Jurisdicció Contenciosa Administrativa, Llei 29/1998, de 13 de juliol.  
El president del Fons Espanyol de Garantia Agrària. Fernando Miranda Sotillos.  
La consellera d'Agricultura, Pesca i Alimentació: Maritina Hernández Miñana.  
  
  
S'entén per zona útil la superfície (segons INE) dels municipis o, si és el cas, dels polígons seleccionats per a la realització del control, inclosos dins de la zona.   
Annex I  
Zones objecte de control per teledetecció 2007  
  
Annex II  
Barems de finançament  
El FEGA abonarà a l'empresa contractista la suma total de la liquidació que resulte de l'aplicació dels imports unitaris acordats als treballs que es realitzen en les zones seleccionades per les comunitats autònomes.  
Les comunitats autònomes rescabalaran al FEGA en els imports que resulten de les condicions de finançament següents.  
Les comunitats autònomes finançaran, per cada zona de control, un import bàsic en funció de la superfície útil de cada zona i, segons el cas, un import addicional si la zona cobrix més d'una província, un import en concepte de la visita ràpida realitzada per l'empresa contractista, un import de gravació dels resultats de visita ràpida, quan esta siga realitzada per la comunitat autònoma, i un import en concepte del control de l'ajuda a l'oliverar, amb i sense visita ràpida, en funció de la superfície d'oliverar en la zona útil, d'acord amb els quadres següents:  
  
  
Se entiende por zona útil a la superficie (según INE) de los municipios, o, en su caso, de los polígonos, seleccionados para la realización del control, incluidos dentro de la zona.